Catherine Ablema Afeku

**Catherine Ablema Afeku** (bɛ dɔɣi o la June 27,  yuuni 1967) ka Ghana siyaasa nira. O nyɛla New Patriotic Party nira ŋun niŋ jintɔra n-ti Evalue Gwira Constituensi din be Western Region. O daa nyɛ "cabinet minister" Nana Akuffo-Addo gɔmnanti ni ka nyɛ Minister of Tourism, Culture and Creative Arts zaŋ ti Ghana bini din gbaai Anashaara goli February yuuni 2017 zaŋ chaŋ Anmashaara goli February yuuni 2019.

Bɛ daa yihi o "Ministry of Tourism" ni n tahi "Presidency of the Republic of Ghana" Anashaara goli 28 February yuuni 2019. Saha ŋɔ o nyɛla "Minister of State" n be tiŋgbani zuɣulana wɔfisi ni, "Senior Minister" wɔfisi ka  o be.

## O piligu mini shikuru chandi
O daa be la Axim din be Western Region. O deei la "Master of Business Administration" shɛhira gbɔŋ "Keller Graduate School of Management of DeVry University" din be Atlanta, Georgia yuuni 2000.

## Tuma biɛhigu
Afeku tum la World Bank mini Stico Petroleum din be Kenya, ni o daa nyɛla "business development consultant". Bɛ daa lahi kpuɣi o tuma ni "Inlingua School of languages" din be Brescia, Italy. 2000s pilig ha, o daa niŋ ŋun diri alizama n-tiri tiŋgbani zuɣulana zaŋ chaŋ binyɛra mɛbu polo tiŋgbani zuɣulana John Agyekum Kufour gɔmnanti saha.

## Siyaasa tuma
Afeku kpɛla Ghana siyaasa tali ni 2000s piligu ha John Agyekum Kufuor gɔmnanti saha. O daa nyɛla ŋun zaani tiŋgbani zuɣulana zaani n diri alizama din jɛndi binyɛra mɛbu polo.

### Jintɔri tali
O daa yina n-ti bɔ yuuni 2008 piibu piibun-ti Evalue Gwira constituensi. O daa luhi ŋun daa be nam ni, Kojo Armah ŋun daa nyɛ Convention People's Party nira, o daa nyɛla vooti kalinli tuhi pia ni yini, ni kɔbisiyɔbu ni pisopɔin ni yini (11,671 votes). "5th Parliament of the 4th Republic of Ghana" saha, O daa pahi "Road and Transport Committee" nima ni tuuli ka lahi nyɛ "deputy ranking member of the Communications Committee" lala saha. Din nyaaŋa o daa pahi "Business Committee" din be jintɔri duu nima zuɣu. O daa kɔŋ o jintɔri kuɣu maa yuuni 2008 Ghana piibu piibu ni. O daa lahi yina yuuni 2016 n ti zani bɔ jintɔri tali piibu piibu, ka daa luhi ŋun daa be nam ni, Kweku Tanikyi Kesse ŋun nyɛ National Democratic Congress paati nira, ka nya vooti kalinli tuhi pia ni yini, ni kɔbisiyɔbu ni pihinahi ni yini (11,641 votes) vooti kalinli tuhi pishi ni kɔbigu ni pisopɔin ni awɔi (20,179), ka di zani ti vaabu 57.7% zaani vooti kalinli din daa niŋ puuni.

### Minister of Tourism
Anashaara goli January yuuni 2017, tiŋgbani zuɣulana Akuffo-Addo daa piigi Afeku Minister for Tourism. O ni za lala zaashee ŋɔ, o chaŋ soya pam ni o duhi Ghana ninliha lihibu shɛhi zuɣusaa.

Anashaara goli March yuuni 2017, o daa gɔ n chaŋ The People's Republic of China, n ti ʒini laɣingu ni "investors" mini "exhibitors" ni o zaŋ Ghana ninliha ,lihibu shɛhi n wuhi ba.

Afeku daa nyɛla Daanbalo paa n-ti "Leadership Taskforce" din nyɛ United Nations World Tourism Organization (UNWTO) nima dini. Bɛ daa mɔli li mi Anashaara goli 25 January yuuni 2018.

#### Vetting controversy
Pɔi ka "Parliamentary Appointment Committee" bɔhi o bɔhisi, lahabali daa yina ni Catherine mini o yidana daa nyɛla ban guri ka taɣiri sabiila nima zalisi birigibu kontrakti yuuni 2007. Lahabali maa daa wuhiya ni Accra High Court daa dareti la Afekus ni o yo $217,464.00 ti pahi vaabu 50% nyɔri n-ti Ameri paɣa mini o yidana, Patricia mini Bill Gick, di ni daa niŋ ka bɛ zaliba kɔriŋfahili yori. Catherine daa bɛ saɣiti lala kootu nima ŋɔ ni bɔri shɛm maa.  Laɣingu shɛli ban boli bɛ maŋa "Truth and Accountable Governance" daa ti tiŋgbani zuɣulana Akuffo-Addo gbɔŋ ni o yihimi o minisita tali. Komitii maa ni daa bɔhi, Afeku daa yɛliya ni yɔri bi yo ka di daliri nyɛla bɛ ni daa bɔri lahabli shɛli yuuni 2013 na nyɛla bɛ ni na yɛn wum shɛli yɛla; di zuɣu, o ku tooi daŋ n ŋmaai sariya maa.

O "Appointments Committee of Parliament" bɔhisi bɔhibu din daa niŋ Anashaara goli 6 February yuuni 2017. Bɔhisi maa bɔhibu ni, yaɣili nima ban bi galisi jina duu daa bi bɔri ni bi saɣi n-ti o ka di daliri nyɛla ni o bi niŋ "National Service". Ka di mi daliri daa nyɛla o daa be la Nairobi, Kenya, o mini o laamba n daa be ni lala saha ŋɔ. Bɛ daa saɣiti o piibu maa Anashaara goli 11 February yuuni 2017 O ni daa ti "Appointments Committee" maa gbɔŋ di yina "National Service Secretariat" nima sani. Bɛ saɣiti maa daa nyɛla bɛ zaa ni laɣim gbaai shɛli.

### Cabinet minister
Anashaara goli May yuuni 2017, tiŋgbani zuɣulana Akufo-Addo daa piigi Afeku m-pahi minisita nima pishi yini ka ban yɛn be o kabineeti ni. Bɛ daa zaŋ lala yuya pishi yini ka maa n-ti jintɔri duu ni Speaker of the House, Rt. Hon. Prof. Mike Ocquaye mɔli li. O ni nyɛ kabinet minisita, Afeku daa be la tiŋgbani zuɣulana kɔbili ni ka bɛ gbaari tiŋgbani tuma shaawara.

## Maŋmaŋa biɛhigu
Catherine yidana n-nyɛ Seth Afeku ka o mini o mali bihi ata. O nyɛla Dolodolo nira ŋun chani Catholic Church, Ghana.

## Kundivihira